วิจัยเพชรอาจเป็นตัวชี้วัดความเสถียรของทวีป
ภาพ : Gemological Institute of America,ทวีปต่างๆในโลกนี้กำลังเผชิญกับกิจกรรมการทำลายล้างเปลือกโลก ซึ่งจำเป็นต่อการอาศัยอยู่ของสิ่งมีชีวิตที่เกิดขึ้นมาบนโลกของเรา เมื่อไม่นานมานี้มีการวิจัยใหม่โดยกลุ่มนักธรณีวิทยาจากคาร์เนกี เป็นสถาบันอัญมณีแห่งอเมริกา และมหาวิทยาลัยอัลเบอร์ตาในแคนาดา เผยว่า อัญมณีอย่าง เพชร สามารถนำมาใช้เพื่อแสดงให้เห็นว่าเนื้อโลกภายใต้ทวีปบางทวีปนั้นหนาพอที่จะทำให้ทวีปดังกล่าวมีเสถียรภาพในระยะยาว,เพชร อาจเป็นของรักของนักสะสมเครื่องประดับ แต่สำหรับนักธรณีวิทยาแล้วกลับเป็นหลักฐานชั้นดีในการวิจัย เพชรถือกำเนิดมาจากส่วนลึกของโลกจึงมีเม็ดแร่ขนาดเล็กติดอยู่ภายในเพชร แม้แร่ที่ติดมานั้นเป็นสิ่งที่ไม่พึงประสงค์ต่อการค้าขายอัญมณี ทว่ากลับให้รายละเอียดทางธรณีวิทยา ซึ่งนักธรณีวิทยาพบวิธีสืบหาแร่กำมะถันจากภูเขาไฟโบราณที่แทรกซึมเข้ามาในเนื้อโลกจนในที่สุดก็แปรสภาพกลายเป็นเพชร และเป็นหลักฐานหนึ่งสำหรับกระบวนการสร้างทวีป,นักธรณีวิทยาเผยว่า เทคนิควิธีนี้แสดงให้เห็นว่ากิจกรรมทางธรณีวิทยาที่ก่อตัวขึ้นในทวีปแอฟริกาตะวันตก เกิดจากการเคลื่อนตัวของแผ่นโครงสร้างเปลือกโลกของมหาสมุทรที่จมอยู่ในชั้นเนื้อโลก และชี้ว่าการรวมแร่กำมะถันในเพชรเป็นเครื่องมือที่มีประสิทธิภาพในการตรวจสอบกระบวนการก่อสร้างในทวีปนั่นเอง.
เพชรถือกำเนิดมาจากส่วนลึกของโลกจึงมีเม็ดแร่ขนาดเล็กติดอยู่ภายในเพชร แม้แร่ที่ติดมานั้นเป็นสิ่งที่ไม่พึงประสงค์ต่อการค้าขายอัญมณี
เพชร,อัญมณี,เปลือกโลก,เนื้อโลก,แร่กำมะถัน,แผ่นเปลือกโลก,ทันโลก,การศึกษา